b'\n_START_ARTICLE_\nTilbakekj\xc3\xb8pte aksjer\n_START_PARAGRAPH_\nEn tilbakekj\xc3\xb8pt aksje (engelsk: treasury stock, treasury share, reacquired stock) er en aksje som er kj\xc3\xb8pt opp av selskapet som har utstedet aksjene. Dette reduserer antallet utest\xc3\xa5ende aksjer i markedet, inkludert beholdningene til eventuelle innsideeiere._NEWLINE_Tilbakekj\xc3\xb8p av aksjer brukes ofte som en skatteeffektiv m\xc3\xa5te \xc3\xa5 overf\xc3\xb8re kontanter til aksjeeierne p\xc3\xa5, snarere enn \xc3\xa5 utbetale utbytte. Av og til gj\xc3\xb8res dette av selskaper n\xc3\xa5r de f\xc3\xb8ler at aksjen er underpriset i markedet. Andre ganger gj\xc3\xb8r selskapene det for \xc3\xa5 tilby en "bonus" i bel\xc3\xb8nningsprogrammene til de ansatte. I stedet for \xc3\xa5 motta kontanter, f\xc3\xa5r mottakerne et verdipapir som kan stige raskere i verdi enn kontanter som st\xc3\xa5r p\xc3\xa5 en bankkonto._NEWLINE_P\xc3\xa5 britisk engelsk brukes treasury share og i USA treasury stock. Treasury stocks i Storbritannia er det samme som statsobligasjoner.\n_START_SECTION_\nFordeler\n_START_PARAGRAPH_\nHvis man tror p\xc3\xa5 teorien om effisiente markeder, b\xc3\xb8r ikke det faktum at et selskap kj\xc3\xb8per tilbake aksjer ha noen betydning for aksjeprisen. Hvis markedet priser selskapets aksjer til 50 kroner per aksje, og selskapet kj\xc3\xb8per tilbake 100 aksjer for 50 kroner aksjen, har selskapet 5000 kroner mindre i aksjer, men antallet utest\xc3\xa5ende aksjer har g\xc3\xa5tt ned med 100. Nettoeffekten b\xc3\xb8r v\xc3\xa6re at verdien per aksjer er uendret. Imidlertid forbedrer tilbakekj\xc3\xb8p av aksjer visse forholdstall. pris/inntjening (inntjening per aksje \xc3\xb8ker som f\xc3\xb8lge av at det er f\xc3\xa6rre utest\xc3\xa5ende aksjer), men det er bare fordi verdisettingen av et selskaps aksjer basert p\xc3\xa5 de verdiene ikke er et presist m\xc3\xa5l n\xc3\xa5r selskapet har mye kontanter. Hvis et selskaps aksjer er underpriset s\xc3\xa5 kan selskapet tilgodese de andre aksjeeierne ved \xc3\xa5 kj\xc3\xb8pe tilbake aksjer. Hvis et selskaps aksjer er overpriset, s\xc3\xa5 vil selskapet faktisk skade sine gjenv\xc3\xa6rende aksjeeiere ved \xc3\xa5 kj\xc3\xb8pe tilbake aksjer.\n_START_SECTION_\nInsentiver\n_START_PARAGRAPH_\nEn annen grunn til \xc3\xa5 kj\xc3\xb8pe tilbake aksjer er \xc3\xa5 bel\xc3\xb8nne de som har aksjeopsjoner.\n_START_SECTION_\nEtter tilbakekj\xc3\xb8p\n_START_PARAGRAPH_\nSelskapet kan enten kansellere aksjene eller beholde aksjene for \xc3\xa5 selge dem senere.\n_START_SECTION_\nBeregning av tilbakekj\xc3\xb8pte aksjer\n_START_PARAGRAPH_\nI balansen f\xc3\xb8res tilbakekj\xc3\xb8pte aksjer under egne aksjer i form av et negativt tall.'